jkorsvik/nowiki_second_scrape_merged huggingface dataset:
Ahmed Ouyahia

Ahmed Ouyahia (født 2. juli 1952) er en algerisk politiker som har vært Algeries statsminister fire ganger, senest fra 2017 til 2019. Før han ble statsminister hadde han en karriere som diplomat og han har fungert som justisminister. Han var en av grunnleggerne av det politiske partiet RND. 
Ouyahia sluttet seg til Utenriksdepartementet i 1979 og ble tildelt den afrikanske Affairs Department. I 1980 ble han sendt som rådgiver for utenrikssaker til ambassadør i Algerie i Elfenbenskysten, hvor han tjenestegjorde frem til 1982. Han ledet det afrikanske institutt frem til 1991, da han ble sendt som Algeries ambassadør i Mali fra 1992 til 1993. Der hjalp han i 1992 med å forhandle frem en fredsavtale i det maliske Tuareg-opprøret mellom den stridende maliske regjeringen Alpha Oumar Konaré og Azawad Tuareg-bevegelsen. I april 1994 ble han utnevnt som statsråd og direktør av president Liamine Zéroual. 
I desember 1995 ble Ouyahia nominert som statsminister og holdt denne stillingen til desember 1998 da han trakk seg etter valget av Abdelaziz Bouteflika til presidentskapet i Algerie. Den økonomiske tilstanden til Algerie på slutten av 1990-tallet, samt en bølge av streiker innenfor den offentlig sektor bidro sterkt til hans økende upopularitet som statsminister og hans resignasjon i desember 1998. I tillegg anklaget opposisjonen at parlamentarikere sammen med Ouyahia hadde fikset valget i 1997. 
I 2000 ble Ouyahia valgt inn som leder av partiet National Rally for Democracy (RND) som han tidligere hadde hjulpet til med å grunnlegge. Etter noe fremtredende engasjement i forskjellige internasjonale diplomatiske møter tidlig i 2008 var Ouyahia igjen blitt tildelt rollen som statsminister av Bouteflika den 23. juni 2008. 


== Referanser ==


== Eksterne lenker ==
Algeria – Encyclopaedia Britannica
Ahmed Ouyahia, or Ahmed Ouyahya (prime minister of Algeria)
BBC NEWS | World | Africa | Algeria strikes deal with Berbers
Pipebrann

Pipebrann, sotbrann eller skorsteinsbrann, er en brann som oppstår i skorsteinen når beksot eller løst sot antennes. Sotet setter seg i skorsteinen når forbrenningen i ildstedet har dårlig trekk eller veden ikke er ordentlig tørr. Over tid vil det etter hvert bli en del sot som kan antennes av flammer fra ilden eller av den høye temperaturen som oppstår i ildstedet.
For å unngå pipebrann er det viktig at forbrenningen i ildstedet er så riktig som mulig. Temperaturen må være så høy at gassene som dannes ved forbrenningen, antennes. Trekken må være god, slik at oksygen kommer til ilden. Om trekken skrues ned til et minimum, er faren stor for at beksot kan dannes. Dette kan siden antennes ved temperaturer ned til 100 grader, og når det antennes, kommer temperaturen fort opp i 1300 til 1400 grader. Da kan skorsteinen bli så varm at treverket rundt også tar fyr.
Årlig er det ca 3500 pipebranner i Norge.


== Eksterne lenker ==
Om pipebrann
Den gamle teruten

Den gamle teruten («te-(og)-hest-gamle-ruten», forenklet kinesisk: 茶马古道, tradisjonell kinesisk: 茶馬古道), også kalt «Den sørlige silkeveien», var et nettverk av veier og stier for karavaner av muldyr gjennom fjellene i provinsen Yunnan sørvest i Kina. Den omtales også som Den sørlige silkeveien.  
Handelsveien var utviklet omkring 1000, og knyttes til teen ettersom Yunnan var den eldste og viktigste tedyrkende regionen i Asia, og eksporterte sine produkter til India via Burma, til Tibet, og til det sentrale Kina via provinsen Sichuan. I tillegg til te brakte muldyrskaravanene med seg salt.
Det antas at det var særlig te av den typen som nå kalles Pu'er-te som det ble handlet med. 


== Eksterne lenker ==
Silk Road Foundation – Artikkel om den gamle teruten av Yang Fuquan, leder for Yunnan akademi for sosialvitenskapene
Documentary: Insight on Asia – Asian Corridor in Heaven Arkivert 5. mars 2012 hos Wayback Machine. – Av KBS (TV-program)
Dileita Mohamed Dileita

Dileita Mohamed Dileita (født 12. mars 1958 i Tadjoura) har vært statsminister i Djibouti siden mars 2001. Han er visepresident i de største regjeringspartiet RPP og han er president for den styrende koalisjonen UMP. 
Han jobbet som diplomat ved ambassaden for Djibouti i Frankrike tidlig på 1990-tallet og senere ble han ambassadør til Etiopia i 1997. Han har også representert Djibouti ved Organisasjonen for afrikansk enhet ved deres hovedkvarter i Addis Abeba. Mens han var utstasjonert som ambassadør i Etiopia så assisterte han flere fredssamtaler som endte krigen mellom Etiopia og Eritrea som hadde pågått mellom 1998 og 2000.
Etter at den tidligere statsministeren Barkat Gourad Hamadou trakk seg fra embedet av helsemessige årsaker i februar 2001 så utnevnte president Ismaïl Omar Guelleh, Dileita som ny statsminister den 4. mars 2001. Han overtok statsministerembedet tre dager senere.
Dileita ble valgt som visepresident av partiet RPP den 3. juli 2003. 21. mai 2005 ble Dileita gjenvalgt som statsminister etter at Ismael Guelleh fikk gjenvalg som president i april 2005.
Khalifah Bin Sulman al-Khalifah

Khalifah Bin Sulman al-Khalifah (født 24. november 1935 i Jasra i det britiske protektorat Bahrain, død 11. november 2020) var statsminister i Bahrain fra 1970 til han døde i 2020.
Han var onkel av kong Hamad ibn Isa al-Khalifah. Han ble statsminister i 1970, et år før Bahrain ble en selvstendig stat. Han ble utnevnt til statsminister av sin bror, emir Isa ibn Salman al-Khalifa. 
Han var den lengstsittende statsministeren i verden som aldri har blitt valgt ut av folket. Han er kjent for å være det rikeste medlemmet av den herskende familien og han er en av de største handelsmennene i Bahrain. Hans etterfølger som statsminister er kronprins Salman bin Hamad bin Isa al-Khalifa.


== Referanser ==
Ismaïl Omar Guelleh

Ismaïl Omar Guelleh (født 27. november 1947 i Dire Dawa, Etiopia) er fra 8. mai 1999 president i Djibouti. Han etterfulgte sin onkel, Hassan Gouled Aptidon som var president frem til 1999.


== Biografi ==
På slutten av 1960-tallet flyttet Guelleh til Djibouti fra Etiopia før han fullførte den videregående skolen. Han ble senere med politiet og ble utnevnt til junior underoffiser. Etter at Djibouti ble et selvstendig land, ble Guelleh leder for det hemmelige politiet og sjef for regjeringen i regjeringen til onkelen hans, president Hassan Gouled Aptidon.Han fikk opplæring fra Somali National Security Service og deretter fra den franske Secret Service før han ble valgt som sin onkels etterfølger til president-embedet i 1999.Ved presidentvalget 8. april 2005 ble Guelleh gjenvalgt for en ny 6-års-periode. Han var da den eneste kandidaten og fikk 100% av stemmene. Han ble også gjenvalgt 8. april 2011, men opposisjonen boikottet da valget slik at Guelleh bare hadde en lite kjent motkandidat (Mohamed Warsama Ragueh). Guelleh fikk 80,6% av stemmene.Guelleh blir ofte bare omtalt ved sine initialer IOG.


== Referanser ==
Billy Bridges

Billy Bridges (født 22. mars 1984 i Summerside) er en canadisk kjelkehockeyspiller og rullestolbasketballspiller. Han lider av ryggmargsbrokk (spina bifida). 
Han begynte med kjelkehockey i 1997, 12 år gammel, på Kitchener Sidewinders. 14 år gammel ble han tatt ut på Canadas landslag, som den yngste kjelkehockeyspilleren noen sinne. Han har VM-gull fra 2000 og 2008, og paralympisk gull fra 2006, der han ble valgt inn på lekenes All-Star Team. 
I tillegg til kjelkehockey har han også en karriere som rullestolbasketballspiller, med bl.a. syv canadiske mesterskap på rad, sammen Team Ontario. I 2001 var han med og vant Junior-VM, og i 2005 ble han kåret til lagets mest verdifulle spiller (MVP). 


== Meritter ==
Paralympiske vinterleker 2014
Bronse i kjelkehockeyParalympiske vinterleker 2010
4.-plass i kjelkehockeyVM i kjelkehockey 2009
BronseVM i kjelkehockey 2008
GullParalympiske vinterleker 2006
Gull i kjelkehockeyWorld cup i kjelkehockey 2005
SølvVM i kjelkehockey 2004
4.-plassParalympiske vinterleker 2002
4.-plassVM i kjelkehockey 2000
Gull (2-1 over Norge)


== Eksterne lenker ==
Profil hos den canadiske paralympiske komité
Profil på Hockey Canada
Profil hos Vancouver 2010
Tariq al-Hashimi

Tariq al-Hashimi (født i 1942 i Bagdad, Irak) er en irakisk politiker som frem til mai 2009 var generalsekretær i det irakiske islamske partiet. Sammen med Adil Abdul Mahdi ble han en visepresident i Irak i regjeringen som ble dannet etter valget i desember 2005. 
Fra 1959 til 1962 studerte han ved det irakiske militærakademiet. Han fikk også en bachelorgrad i økonomi fra al Mustansiriyah. I en alder av 33 år forlot han militæret og ble aktiv i den irakiske islamske partiet. Han gikk av som visepresident i 2009.
Relapse: Refill

Relapse: Refill er en utvidelse av Eminems album Relapse, som var hans sjette studioalbum. Relapse: Refill inneholder en ekstra CD med 9 nye spor


== Sporliste ==
CD 1 

«Dr. West» (skit) – 1:29
«3 A.M.» – 5:19
«My Mom» – 5:20
«Insane» – 3:01
«Bagpipes from Baghdad» – 4:43
«Hello» – 4:08
«Tonya» (skit) – 0:43
«Same Song & Dance» – 4:08
«We Made You» – 4:30
«Medicine Ball» – 3:57
«Paul» (skit) – 0:19
«Stay Wide Awake» – 5:20
«Old Time's Sake» (med Dr. Dre) – 4:35
«Must Be the Ganja» – 4:03
«Mr. Mathers» (skit) – 0:42
«Déjà Vu» – 4:43
«Beautiful» – 6:32
«Crack a Bottle» (med Dr. Dre og 50 Cent) – 4:58
«Steve Berman» (skit) – 1:29
«Underground» – 6:11CD 2

«Forever» (med Kanye West, Lil Wayne og Drake – 5:58
«Hell Breaks Loose» (Med Dr. Dre) – 4:04
«Buffalo Bill» – 3:57
«Elevator» – 4:53
«Taking My Ball» – 5:03
«Music Box» – 5:05
«Drop the Bomb On 'Em» – 4:47
«My Darling» – 5:20
«Careful What You Wish For» – 3:47


== Eksterne lenker ==
(en) Relapse: Refill på Discogs 
(en) Relapse: Refill på MusicBrainz
Frank Hampson

Frank Hampson (født 21. desember 1918 i Audenshaw, ved Manchester, død 8. juli 1985 i Surrey, England) var en britisk tegneserieskaper best kjent som skaperen av tegneserien om rompiloten Dan Dare og andre serier han publiserte i seriebladet Eagle i perioden 1950 til 1961. 
Bladet Eagle ble utgitt i Norge i 62 utgaver fra 1955 til 1957 under navnet «Hauk». Utgiver var Se-bladene fra Stavanger. Dan Dare fikk der det norske navnet Dan Djerv. 


== Referanser ==


== Eksterne lenker ==
(en) Frank Hampson på Internet Movie Database 
(en) lambiek.net om Frank Hampson
Cathrine Foss Stene

Cathrine Foss Stene (født 1964) er en norsk en norsk siviløkonom og næringslivsleder. Hun er HR- og kommunikasjonsdirektør i mediekonsernet Schibsted.Cathrine Foss Stene har vært kommunikasjonsdirektør i SAS Norge, fra 2004 til 2008. Foss Stene var ansvarlig for leder- organisasjons- og medarbeiderutvikling i SAS, konsernet fra 1999 til 2004. Fra 1998 til 1999 var Foss Stene i konsernledelsen i Manpower. Bankpower AS ble grunnlagt av Foss Stene i 2003. Foss Stene har hatt flere styreverv. Hun er styreleder i arkitektselskapet Link signatur og i Fjellinjen. Hun er styremedlem i Atea (tidligere Ementor) og Cardinal Foods. Foss Stene har tidligere vært styremedlem i Arbeidsforskningsinstituttet (AFI AS), Nettbuss (2010–2013) og Schibsted Sverige. 
Foss Stene er siviløkonom fra Norges Handelshøyskole og har en AMP fra Harvard Business School i USA.


== Referanser ==
Terje Blickfeldt

Terje Håkon Blickfeldt (født 11. mai 1951, Død 4. november 2019 i Berlevåg) var en norsk organist og komponist. Han var organist i Berlevåg kirke og deltok sammen med Berlevåg Mannsangforening på deres utgivelser, både på CD og film.
Han turnerte sammen med Trygve Hoff og deltok på flere av Trygve Hoffs utgivelser. Blickfeldt laget melodi til Trygve Hoffs «Morralåt» og sammen med Ståle Hoff til «Folk é så bra».


== Referanser ==
Berlevåg Mannsangforening

Berlevåg Mannsangforening er et mannskor i Berlevåg. Den ble stiftet 1917 og ble rikskjent i 2001 gjennom dokumentarfilmen Heftig og begeistret og oppfølgeren Heftig og begeistret: På sangens vinger som skildrer korets liv og virke. 
Korets dirigent er siden 2016 Therry Johannessen. I tilknytning til filmlanseringene ble det også gitt ut CD med låtene som ble sunget i filmene. Berlevåg Mannsangforening har turnert landet rundt, underholdt på Momarked, turné rundt på Østlandet, Vestlandet og i Trøndelag, samt en del i utlandet, her kan nevnes USA. Koret deltok med korsang på Kong Haralds 70-årsdag, og koret besøkte blant annet Roskildefestivalen i 2002 som en del av turneen.  I 2011 og 2015 var koret igjen i Danmark.NRK laget et eget halv times program med koret i serien ”Folk” med tittelen «Fortsatt heftig & begeistret». Dette programmet ble sendt til en konkurransefestival i Murmansk i 2015. Koret deltok i et TV-program på japansk TV. Innholdet i programmet handlet om en operasanger som kom til Berlevåg, og fikk oppleve norsk, tradisjonell mat fra havets delikatesser, som kongekrabbe, laks, hyse, torsk sei m.m.
I kjølvannet av filminnspillingene har koret mottatt Berlevåg kommunes kulturpris (2000), LHLs gladpris (2001) og Finnmark fylkes kulturpris (2001).


== Referanser ==


== Kilder ==
Fra Mannskorets konsert i Berlevåg kirke 24. oktober 2015.
Onsøy historielag

Onsøy Historielag er et historielag for Onsøy i Fredrikstad kommune. Laget gir ut tidsskriftet Varden.


== Eksterne lenker ==
(no) Offisielt nettsted 
(no) Oversikt over utgavene av Varden
Tamar (navn)

Tamar (hebraisk: תָּמָר) er et opprinnelig hebraisk kvinnenavn som betyr «palme».


== Utbredelse ==
Tabellen nedenfor gir en detaljert oversikt over populariteten til kvinnenavnet Tamar og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Tamar av Georgia (1160–1213), dronning av Georgia
Tamar Braxton (f. 1977), amerikansk sanger
Tamar Ohana Gobsøyr, norsk danser
Tamar Kaprelian, armensk-amerikansk sanger og musiker
Tamar Weinberg, forfatter og markedskonsulent


== Referanser ==


== Eksterne lenker ==

(en) Behind the Name: Tamar
(en) Think Baby Names: Tamar
NPK

NPK kan vise til:

NPK-gjødsel – et tresidig gjødsel som består av en blanding av hovedstoffene nitrogen (N), fosfor (P) og kalium (K).
Nynorsk Pressekontor – et nyhetsbyrå som leverer nyheter på nynorsk til aviser og kringkasting.
69 (sexstilling)

«69» Er en metode for kjønnslig omgang. Sexstillingen gjøres ved at sexpartenes kjønnsorganer ligger mot ansiktet slik at de skal utføre oralsex for å oppnå orgasme.


== Se også ==
Oralsex


== Eksterne lenker ==
 (en) 69 (sex position) – kategori av bilder, video eller lyd på Commons
Norske filmklassikere

Se også boka Norske klassikere (2012)Norske filmklassikere er en samling eller kolleksjon med norske filmer utgitt av Nordisk film, SF Norge, eller Nasjonalbiblioteket.
Filmene i serien, som tidligere var utgitt på VHS, blir utgitt på DVD med bearbeidet lyd og bilde av en av disse aktørene, i samarbeid med Film & Kino, Norsk filminstitutt og Norsk filmstudio. «Dette er den norske filmskatten, som vi alle har vokst opp med, men nå med forbedret billed- og lydkvalitet», uttalte salgsdirektør Øystein Bomo i Nordisk Film i et intervju i 2004 Fra 2010 utgir SF Norge også serien Norske Filmperler. Nasjonalbiblioteket har også engasjert seg i å få norske filmklassikere ut til publikum, og fra 2021 utgir denne institusjonen en rekke filmer.


== Bakgrunn ==
Det norske filmarkivet (det vil si de norske spillefilmer som har blitt laget og bevart opp gjennom årene) har etter premierene vært vanskelig tilgjengelig for publikum. På 1980-tallet endret dette seg, i takt med det voksende videoutleiemarkedet. VCM (Vision Communication Marketing) og ESSELTE Video lanserte flere norske filmer på video, i formatene VHS og Betamax, til utleie. På 1990-tallet ble kjøpefilm populært i Norge, og den første serien med Norske Klassikere ble lansert på VHS av Egmont Film. Filmene ble utgitt som de var, ofte med dårlig lyd og varierende bildekvalitet. På 2000-tallet ble det iverksatt forsøk på å restaurere lyd og bilde og utgi det gamle norske filmarkivet på DVD, for å utnytte DVD formatets overlegne egenskaper.
Denne artikkelen inneholder en oversikt over fremgangen i dette prosjektet.


== DVD-utgivelser av Norske filmklassikere ==


== VHS-utgivelser av Norske Filmklassikere ==
Mange utgivelser i serien Norske klassikere finnes kun utgitt på VHS på 1990-tallet og er foreløpig ikke å finne på DVD.


== DVD-utgivelser av Norske Filmperler ==


== Norsk film-katalogen til Nordisk film ==
Listen i dette avsnittet viser de norske filmene i Nordisk film-katalogen som mangler i serien Norske klassikere. Svensk Filmindustri har videorettighetene, men foreløpig har den institusjonen ikke gitt ut disse klassikerne på DVD.
Svensk Filmindustri og Nasjonalbiblioteket har bestemt seg for å gi ut alle norske filmer igjen på DVD, noen på Blu-ray i 2021. Første utgivelse med Gjest Baardsen og Liten Ida kom 21. juni 2021.


== Referanser ==
Paradis (andre betydninger)

Paradis kan referere til:

Paradis, idyllisk, mytisk sted
Edens hage, hvor de første menneskene levde ifølge Bibelens skapelsesberetning
Himmelen, en forestilling om menneskets tilstand etter jordelivet
Paradis (Bergen), et område i Fana bydel i Bergen
Paradis holdeplass (Bybanen), en holdeplass på Bybanen i Bergen
Paradis (holdeplass Vossebanen), en holdeplass på den nedlagte delen av Vossebanen
Paradis (Stavanger), et område i Stavanger kommune
Paradis holdeplass (Jærbanen), en holdeplass på Jærbanen
Paradis (lek), barnelekPersoner

Manuel Osborne-Paradis, kanadisk alpinist
Vanessa Paradis, fransk sanger, modell og skuespiller
Alfredo Ovando Candía

Alfredo Ovando Candía (født 6. april 1918, død 24. januar 1982) var en boliviansk general og politiker. Han tjente to ganger som de facto-president og senere diktator for landet, 1965-66 og 1969-1970. Han kom til makten da han som sjef for den bolivianske hæren styrtet den daværende president Víctor Paz Estenssoro i et statskupp. Mens han var sjef for den bolivianske hæren under president Barrientos Ortuño ledet Ernesto Guevara et lite kommunistisk opprør i Sørvest-Bolivia kjent som Ñancahuazú-geriljaens opprør, som ble slått ned av de bolivianske styrkene. I 1970 ble Ovando selv styrtet i et blodig militærkupp, og ble deretter Bolivias ambassadør i Spania fram til mars 1978. Han deltok ikke senere aktivt i politikken, og døde fire år senere. 


== Referanser ==
Solar Energy Generating Systems

Solar Energy Generating Systems (SEGS) er verdens største anlegg for solenergi. SEGS består av ni solkraftverk i Mojaveørkenen i California, der solstrålingen er størst i USA. NextEra Energy Resources opererer og er deleier i kraftverkene. SEGS III–VII (150 MW) ligger ved Kramer Junction, SEGS VIII–IX (160 MW) ved Harper Lake, og SEGS I–II (44 MW) ved Daggett.

Anlegget har totalt 354 MW installert kapasitet. Dette gjorde det til verdens største solenergianlegg fra 1985 til 2013. Gjennomsnittlig energieffekt for alle ni kraftverk ved SEGS er 75 MWe — en kapasitetsfaktor på 21%. I tillegg kan turbinene utnyttes om natten ved brenning av naturgass.
NextEra hevder at solkraftverkene betjener 232 500 husstander og erstatter 3800 tonn forurensning per år.
Sentralen kan også bruke naturgass.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Hjemmeside
Regjeringen Holstein-Holsteinborg

Regjeringen Holstein-Holsteinborg var Danmarks regjering 28. mai 1870 – 14. juli 1874.
Endringer: 25. mars 1872, 26. juni 1872, 23. desember 1872, 21. mai 1873, 20. juni 1874
Regjeringen besto av følgende ministre:

Konseilpresident: L.H.C.H. Holstein
Utenriksminister: O.D. Rosenørn-Lehn
Finansminister:C.E. Fenger til 25. mars 1872 (Holstein vikarierte til 1. juli 1872), deretter
A.F. Krieger til 20. juni 1874Innenriksminister: C.A. Fonnesbech
Justisminister:A.F. Krieger til 26. juni 1872, deretter
C.S. KleinMinister for Kirke- og Undervisningsvesenet: C.C. Hall
Krigsminister:W. Haffner til 23. desember 1872, deretter
C.A.F. ThomsenMarineminister:W. Haffner til 23. desember 1872, deretter
C.A.F. Thomsen til 21. mai 1873, deretter
N.F. Ravn


== Eksterne lenker ==
Regeringer 1848-1901 Danmarkshistorien.dk Arkivert 10. oktober 2009 hos Wayback Machine.
Raufoss Fotball Kvinner

Raufoss Idrettslags kvinnelige fotballag ble dannet i 2010 etter enighet fra 2009 om at det daværende 1.-divisjonslaget Gjøvik Fotballklubb skulle bli del av Raufoss. Dette var på sett og vis en full sirkel, ettersom laget opprinnelig ble stiftet i 1991 som Raufoss/Vind, et samarbeidsprosjekt mellom Raufoss Idrettslag og Vind Idrettslag. Laget er det eneste laget fra Oppland fylke i den nest øverste divisjonen for kvinner siden den ble nasjonal i 2001. Ingen lag fra Oppland har vært i Toppserien.


== Historie ==
Raufoss/Vind rykket opp til den nest øverste divisjonen, som da var regionalbasert, i 1992, og etablerte seg der. I 1996 skiftet laget navn til Gjøvik Fotballklubb, som oftest omtalt som Gjøvik FK eller Gjøvik. I 1996 vant de sin pulje, men tapte opprykkskampen mot Verdal. Året etter kom de på andreplass i gruppen. I disse to årene ble laget trent av Leif Tore Linnerud og Ketil Fjæran. Trener for laget fra 1998 var Geir Ottar Lunde. Laget rykket overraskende ned til 2. divisjon i 1998. Etter noen år som middelhavsfarere ble Gjøvik slått sammen med kvinnelaget til Reinsvoll i 2002, og het i to sesonger Gjøvik/Reinsvoll. Tilbake som Gjøvik i 2004 rykket laget ned til tredje divisjon, men rykket rett opp året etter, og havnet midt på treet i 2006. I 2007 greide Gjøvik sin muligens største bragd da de kvalifiserte seg for den nasjonale 1. divisjon. Gjøvik endte imidlertid sist i 1. divisjon, men ettersom serien ble utvidet med to lag, spilte Gjøvik kvalifisering i stedet for å rykke ned. Gjøvik vant sammenlagt de to kvalifiseringskampene mot Eik-Tønsberg, og beholdt plassen i den nest øverste divisjonen. I 2009, på tross av at serien var utvidet med to lag, kom Gjøvik igjen sist.
Raufoss spilte fra 2010 i 2. Divisjon avd 1. Hvor de befestet seg som et topplag. Laget hadde flere gode sesonger og spilte kvalifisering til 1. Divisjon i 2011, 2013 og 2014. Laget tapte 1-2 for Urædd i 2013 og 4-1 mot Byåsen i 2014.
I 2015-sesongen havnet  Raufoss på 3.-plass. og utenfor kvalifiseringsplass. 8 av avdelingens 12 lag var imidlertid 2. lag, som ikke hadde mulighet til å rykke opp, dette gjorde at Raufoss fikk spille kvalifisering på bekostning av Vålerenga Kvinner 2 og LSK kvinner 2, som tok henholdsvis 1.- og 2.-plass. Første kvalifiseringskamp vant laget 2-3 mot Innstrandens IL, før de slo Tynset 3-0 på NAMMO stadion og var med det klar for spill i 1. Divisjon sesongen 2016.  Raufoss endte imidlertid på siste plass med kun 5 poeng (1 seier, 2 uavgjort) og rykket rett ned igjen. Det er også verdt å nevne at Raufoss herrer rykket opp til 1. div samme sesong som damelaget, men også de rykket rett ned igjen sesongen etter.   
Raufoss spiller i 2017 i 2.Div avd. 1   
Raufoss fotball kvinner sitt rekruttlag spiller i 3.div
Raufoss/Vind har hatt en spiller på det norske A-landslaget for kvinner, Bente Nordby.
Andre kjente spillere er Kristin Sandberg, Anita Rapp og Kristin Bekkevold. Langrennsløperen Ingvild Flugstad Østberg har også spilt flere sesonger for klubben.


== 2.Divisjon Kvinner Avd. 1 , 2017 ==


== Spillerstall 2017 ==


== Referanser ==


== Eksterne lenker ==
Offisiell hjemmeside
Regjeringen Fonnesbech

Regjeringen Fonnesbech var Danmarks regjering 14. juli 1874 – 11. juni 1875.
Endringer: 1. august 1874, 26. august 1874
Regjeringen besto av følgende ministre:

Konseilpresident og Finansminister: C.A. Fonnesbech
Utenriksminister: O.D. Rosenørn-Lehn
Innenriksminister: F.C.H.E. Tobiesen
Justisminister: C.S. Klein – også Minister for Island fra 1. august 1874
Minister for Kirke- og Undervisningsvesenet: J.J.A. Worsaae
Krigsminister:N.F. Ravn til 26. august 1874, deretter
P.F. SteinmannMarineminister: N.F. Ravn


== Eksterne lenker ==
Regeringer 1848-1901 Danmarkshistorien.dk Arkivert 10. oktober 2009 hos Wayback Machine.
Radio Prime Sarpsborg

Radio Prime Sarpsborg var en lokalradiostasjon med base i Sarpsborg. Den hadde Sarpsborg og nærområdene som primærområde. Utgiver var Mastertimes AB.
Stasjonen hadde sin første sending 9. april 1990, da med navnet Radio 3.
Våren 2015 ble Radio Prime kjøpt opp av P4-gruppen, og er i dag en del av P5-stasjonene.


== Frekvenser ==
Radio: FM 106.50
Kabel:
Get i Østfold: FM 104.50
Canal Digital: FM 99.30Kanalen kunne også høres på nettradio fra radioens hjemmeside.